15.8.22

**לעמותת הוספיס גליל עליון דרוש/ה מנכ"ל**

עמותת הוספיס גליל עליון מעניקה טיפול פליאטיבי לחולים במחלות כרוניות וסופניות ומאפשרת לחולים ולמשפחותיהם סביבת חיים תומכת תוך שמירה על כבוד החולה ועל איכות חייו.

שירותי ההוספיס ניתנים בבית החולה, ללא תמורה, ולכל הפונים לסיוע. ההוספיס פועל במרחב הגליל העליון המזרחי, מרום הגליל, חצור, ראש פינה, קרית שמונה ורמת הגולן.

תיאור תפקיד המנכ"ל

* הפעלת ההוספיס בהתאם להחלטות העמותה, בהנחיית הוועד המנהל.
* סמכות בכירה בנושאים כספיים, תקציב וקשרי חוץ (התפקיד ידרוש נסיעות מחוץ לאזור וגם לחו"ל מעת לעת)
* בניית תקציב שנתי לאישור הוועד המנהל, מעקב ביצוע ותזרים מזומנים.
* אישור הוצאות על פי קריטריונים באישור הוועד המנהל ובמסגרת התקציב,
* קביעת נהלים, בכפיפות להנחיות הוועד המנהל.
* אחריות כוללת למשאב האנושי בעמותה: אישור וטיפול בהסכמי עבודה ושכר, תנאי עבודה, תשלום משכורות, גיוס עובדים, קביעת תקנים בתיאום עם המנהל הרפואי והוועד המנהל.
* ניהול הקשר עם קופות החולים ומרכזים רפואיים באיזור, בשיתוף עם המנהל הרפואי.
* הפצת מידע והגברת מודעות הציבור לפעילות ההוספיס.
* אחריות על יחסי ציבור ופרסום.
* הובלת פרוייקטים משמעותיים להוספיס.
* אחריות על גיוס תרומות בהתאם להנחיות הוועד המנהל ובשיתוף עם וועדת גיוס משאבים.

דרישות התפקיד:

* תשוקה ותחושת שליחות
* יכולות ניהוליות וביצועיות גבוהות
* אהבת אדם ויחסי אנוש מעולים
* השכלה וניסיון בתחום הפליאציה ו/או תחומים משיקים (רפואה, בריאות הציבור, עבודה סוציאלית או מקצוע טיפולי אחר, רווחה ועוד) -

כפיפות: יו"ר העמותה ואסיפת העמותה.

היקף התפקיד: 80% משרה